Uue ülikonna soetamine võib nii mõnegi mehepoja pinget kruvida. Seda enam, kui tegemist võib olla tema jaoks elu esimese ülikonnaga. Selleks, et seda pinget pisutki leevendada, toon välja mõned näpunäited, kuidas valida endale võimalikult hästiistuv ülikond.
#000001
Mõned brändid pakuvad ka võimalust tellida ülikond enda mõõtude järgi. Samuti on võimalik pöörduda rätsepa poole, kes valmistab ülikonna arvestades tellija täpseid kehamõõte, rühti ja soove. Loomulikult on viimane variant neist kõige kallim ja ajakulukam. Seega tasub mõõduülikonna või rätsepaülikonna soetamist varakult ette planeerida.
#000003
Pintsakut soovitan proovida alati koos triiksärgiga. Ainult nii saate aru, kas varrukad on liiga pikad või liiga lühikesed ning kuidas istub pintsaku krae. Ülikonna varrukast peab särk umbes 1-2 cm välja paistma. T-särgiga ülikonnapintsakut provides võib tunduda, et varrukad on liiga lühikesed, aga tegelikult ei pruugi see nii üldse olla.
#000005
Järgmine nüanss, mida tasuks tähele panna, on see, kuidas istub pintsaku krae ja reväär. Krae peaks istuma täpselt vastu särgikraed ja reväär peaks liibuma rinnale ning reväär ei tohiks istuda kehast eemal ega murduma rinnal. Kui krae jääb särgikraest eemale või vastupidi on liiga tugevalt krae vastu (tekitades kortse selja ülaosa keskel), siis tuleks proovida teist ülikonnamudelit.
#000007
Pintsaku pikkus on pigem moe- ja maitsekohane. Üldjuhul on kaasaegsed pintsakud üsna lühikese siluetiga. Seega soovitan erinevaid mudelid proovida ja leida endale sobiv. Kui poes paistab valik liiga kirju ja õige suuruse leidmine tundub keeruline, siis tasub küsida teenindajalt nõu või võtta proovikabiini erinevaid suurusi proovimiseks.
#000009
Pükstega on tihti lugu nii, et näiteks, kui pintsaku suurus 50 istub nagu valatud, siis püksid võivad sobivad olla hoopis suuruses 52 või 48. Seega ei pea ostma ülikonna pintsakuga samas suuruses pükse, vaid neid, mis hästi istuvad. Istuvuse osas ei tohiks püksid olla liiga laiad ega ka liiga kitsad. Kuna tegemist on viigipükstega, siis peaksid püksid istuma nii, et viik pükstele sisse jääks. Kui sääred on liiga ümber, siis on viik pükstelt kadunud. Liiga avarate pükste korral jäävad püksid kotti ning rippuma.
#000010
Kokkuvõtteks võib öelda, et sobiva ülikonna leidmine kaubandusest võib osutuda küllaltki aeganõudvaks tegevuseks. Seega on mõistlik varuda paar päeva poodlemiseks, küsida julgelt teenindajalt nõu ning võtta sõber/sõbranna endaga sellele retkele kaasa. Kui oled leidnud endale sobiva ülikonna, siis on mitmeid erinevaid võimalusi selle kandmiseks igapäevastes olukordades. Sellest aga juba lähemalt järgmistes blogipostitustes.
#000013
Kuidas kanda hoodie-t ehk kapuutsiga dressipluusi?
#000014
Särgi istuvus: Kuidas valida hästi istuv särk?
#000015